3550/1948 Ú. l. I
Vyhláška ministra zdravotníctva o znárodnení prírodných liečivých zdrojov a kúpeľného majetku v obci Dudince, okres Krupina.

3550.
VYHLÁŠKA
ministra zdravotníctva
zo dňa 17. decembra 1948
o znárodnení prírodných liečivých zdrojov a kúpeľného majetku v obci Dudince, okres Krupina.
Podľa § 1, odst. 3 zákona zo dňa 6. mája 1948, č. 125 Sb., o znárodnení prírodných liečivých zdrojov a kúpeľov a o začlenení a správe konfiškovaného kúpeľného majetku, vyhlasujem s účinkom doručenia:

§ 1.
1. Prírodné liečivé zdroje: Kúpeľný prameň I. na parc. č. 560, kúpeľný prameň II. na parc. č. 560. 3 voľné nezachytené pramene na parc. č. 579, nezachytený voľný prameň na parc. č. 577 katastrálneho územia obce Dudince, okres Krupina, zapísané v pozemkovej knihe vložka č. 90, vlastníctvo samosprávneho okresu v Krupine v celosti, ako aj príslušný kúpeľný majetok boly podľa ustanovenia § 1, odst. 1, č. 1 a 2, zákona č. 125/1948 Sb. znárodnené poštátnením ku dňu 1. januára 1948.
2. Znárodnenie sa týka v smysle § 2, odst. 3, písm. a), b), d) zákona č. 125/1948 Sb. prírodných liečivých zdrojov uvedených v odstavci 1, a nehnuteľností zapísaných ve vložkách č. 90, 38, 49 a 92 pozemkovej knihe katastrálneho územia obce Dudince, okres Krupina.
Znárodneniu podliehajú nehnuteľnosti.
zapísané vo vložke č. 90 pozemkovej knihy katastrálneho územia Dudince; parc. č. 559 — záhrada Gestenec, parc. č. 560 — dom čp. 36, kúpele, ubytovacia budova, bazén a dvor s hospodáskymi budovami, parc. č. 561 — les Gestenec, parc. č. 562 — bývalá ľadovňa Gestenec, parc. č. 563 — dom čp. 37, reštauračná budova, tanečný parket a dvor, parc. č. 264 — záhrada Gestenec, parc. č. 577 — pašienok Gestenec, parc. č. 578 — roľa Gestenec, parc. č. 579 — pašienok Gestenec. parc, č. 580 — pašienok Gestenec, parc. č. 697 — cesta Gestenec, parc. č. 698 — cesta Gestenec, parc. č. 713/5 — pašienok Gestenec, vlastníctvo samosprávneho okresu v Krupine;
zapísané vo vložke č. 38 pozemkovej knihy katastrálneho územia Dudince; parc. č. 565 — roľa Gestenec, parc. č. 566 — vinica Gestenec — vlastníctvo Jána Tótha v jednej polovine a Margity Tóthovej, rod. Csóka-ovej v jednej polovine;
zapísané vo vložke č. 49 pozemkovej knihy katastrálneho územia Dudince; parc. č. 567 — roľa Gestenec, parc. č. 568 — vinica Gestenec — vlastníctvo Juraja Uhrína v jednej polovine a Margity Uhrínovej, rod. Gyenyöovej, v jednej polovine;
zapísané vo vložke č. 92 pozemkovej knihy katastrálneho územia Dudince; parc. č. 569 — roľa — vlastníctvo Jána Štefkoviča v celosti:
časť parcele č. 701 cesta — neknihovaná —
ako aj všetky príslušenstvá a iné hnuteľnosti a práva týchto majetkov v smysle § 2, odst. 3, písm. d) a e) zákona č. 125/1948 Sb.
§ 2.
1. Vlastníctvo kúpeľného majetku uvedeného v § 1 nadobúda v smysle § 2, odst. 2 zákona č. 125/1948 Sb. dňom znárodnenia Československý štát, a v smysle § 2, odst. 1 a § 11, odst. 1 cit. zákona preberá a spravuje liečivé zdroje a kúpeľný majetok podnik „Československé štátne kúpele a žriedla“.
2. Dňom prevzatia podľa ustanovenia § 4, odst. 1 zákona č. 125/1948 Sb. považuje sa deň 14. augusta 1948.
§ 3.
Táto vyhláška nadobúda účinnosť dňom vyhlásenia a prevedie ju minister zdravotníctva.

Minister:
Plojhar v. r.